Spoznať vo vlasoch voš nie je ťažké. Zamerajte sa na hnidy, ktoré sú prvým štádiom. Vyzerajú ako malé (1mm), zvyčajne belavo lesklé, vačky na vlasoch, ktoré nemožno zmyť ani odfúknuť. Ďalej prehliadnite pokožku hlavy, hlavne v oblasti za ušami, vo vlasovej línii nad čelom a v tyle, kde najčastejšie kladú vši svoje vajíčka. Z príznakov možno spomenúť svrbenie pokožky, škrabance na hlave, nepokoj a poruchy spánku.